Diari Oficial de la Generalitat Valenciana


Sumari del DOGV 4458, del 12-03-2003 (2003/2936)

ORDE de 4 de març de 2003, de la Conselleria d'Agricultura, Pesca i Alimentació, per la qual es publica l'import global màxim per a l'any 2003 de les ajudes a la reconversió dels vaixells i pescadors afectats per la finalització de l'acord de pesca amb el Marroc.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2936


Data del document
:   04-03-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * IFOP
    * indústria pesquera
    * vaixell pesquer
    * vaixell

ORDE de 4 de març de 2003, de la Conselleria d'Agricultura, Pesca i Alimentació, per la qual es publica l'import global màxim per a l'any 2003 de les ajudes a la reconversió dels vaixells i pescadors afectats per la finalització de l'acord de pesca amb el Marroc. [2003/F2936]
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en las bases reguladores de la concessió de subvencions s'indique l'import global màxim que s'hi destina.
  
Per mitjà de l'expedient de modificació pressupostària 12261/03/001, s'ha realitzat una incorporació de 940.000,00 euros en el capítol VII del programa 71272, Ordenació i Millora de la Producció Pesquera.
  
Per això, i vista la proposta del director general de Pesca i Comercialització Agrària,
  
ORDENE
  
Article 1
  
Les subvencions regulades en l'Orde de 31 de juliol de 2002, de la Conselleria d'Agricultura, Pesca i Alimentació, per la qual s'establixen determinats requisits i condicions que afecten la reconversió dels vaixells i pescadors per la finalització de l'acord amb el Marroc (DOGV núm. 4.309, de 07.08.2002), es concediran, en l'exercici 2003, a càrrec de la línia T3115 del programa 71852 i amb un import global màxim de 940.000,00 euros. Esta línia es troba finançada amb fons finalistes procedents de la Unió Europea a través de l'Instrument Financer d'Orientació de la Pesca i del Ministeri d'Agricultura, Pesca i Alimentació, i la seua distribució és la que seguix:
  
- Instrument Financer d'Orientació de la Pesca: 705.000,00 euros.
  
- Ministeri d'Agricultura, Pesca i Alimentació: 235.000,00 euros.
  
Article 2
  
El termini de presentació dels documents que acrediten la realització de la conducta, activitat i inversió subvencionada finalitzarà en l'exercici pressupostari per al qual s'haja concedit l'ajuda pública d'acord amb les seues bases reguladores.
  
DISPOSICIÓ FINAL
  
La present orde entrarà en vigor el sendemà de la seua publicació en el Diari Oficial de la Generalitat Valenciana.
  
València, 4 de març de 2003
  
La consellera d'Agricultura, Pesca i Alimentació,